## Popis kozmetičkih i drugih sredstava za zaštitu zdravlja kojima ljekarne mogu opskrbljivati korisnike u 2000. godini

### NN 5/2000 (17.1.2000.), Popis kozmetičkih i drugih sredstava za zaštitu zdravlja kojima ljekarne mogu opskrbljivati korisnike u 2000. godini

# **HRVATSKA LJEKARNIČKA KOMORA**

Na temelju članka 72. stavak 1. točke 3. Zakona o zdravstvenoj zaštiti
(Narodne novine 1/97 - pročišćeni tekst) i članka 10. stavak 1. točka 8.
i članka 18. stavak 1. točka 1. Statuta Hrvatske ljekarničke komore, Vijeće
Komore na 3. sjednici održanoj dana 04. studenog 1999. godine donijelo
je

## **POPIS**

### **KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE U 2000. GODINI**

Članak 1.

Popisom kozmetičkih i drugih sredstava za zaštitu zdravlja kojima ljekarne
mogu opskrbljivati korisnike (u daljnjem tekstu: Popis) propisuju se vrste
kozmetičkih i drugih sredstava za zaštitu zdravlja s kojima ljekarne mogu
opskrbljivati u 2000. g. stanovništvo, zdravstvene i druge ustanove i zdravstvene
djelatnike koji obavljaju privatnu praksu.

Članak 2.

Kozmetička sredstva koja propisuje ovaj Popis naznačena su u Tablici
I.

Druga sredstva za zaštitu zdravlja koja propisuje ovaj Popis naznačena
su u Tablici II.

Tablica I. i II. sastavni su dio Popisa.

Članak 3.

Hrvatska ljekarnička komora (u daljnjem tekstu: Komora) donosi Popis
jednom godišnje najkasnije do 15. siječnja za tekuću godinu.

Prema potrebi Komora može mijenjati Popis u tijeku godine.

Ljekarne su obavezne uskaditi poslovanje sa promjenom Popisa iz stavka
2. ovog članka u roku tri mjeseca od dana donošenja promjene Popisa.

Članak 4.

Komora može proširiti Popis za područja postojeće mreže ljekarni na
kojima opskrba korisnika određenim proizvodima koji se ne nalaze na Popisu
nije osigurana na zadovoljavajući način.

Proširenje popisa može se donijeti za specifična područja kao što su:

- otoci,

- novooslobođena i demografski ugrožena područja,

- mjesta sa brojem stanovnika ispod 5000, i organizirane zdravstvene
zaštite ili njezine slabije dostupnosti stanovništvu.

Članak 5.

Sva tumačenja u svezi razvrstavanja sredstava i proizvoda u kozmetička
i druga sredstva za zaštitu zdravlja prema ovom Popisu daje Vijeće Komore.

Članak 6.

Ovaj Popis stupa na snagu danom objave u Narodnim novinama, a primjenjuje
se od 01. siječnja 2000. godine.

Urbroj: 04-140/3-99
Zagreb, 4. studenoga 1999.

Predsjednik Vijeća Komore
**mr. sc. Darko Takač, mr. ph. spec.,** v. r.

```
GRUPA A.        Proizvodi i sredstva koja pri uporabi dolaze u dodir s kožom ili sluznicom

Red.br.  Naziv
1.      paste, prašci i tablete za zube
2.      sprejevi i tekućine za održavanje higijene usne šupljine
3.      proizvodi za uljepšavanje, bojenje i zaštitu usana
4.      sredstva za zaštitu i rast trepavica
5.      proizvodi za uljepšavanje i bojenje područja oko očiju
6.      proizvodi za intimnu higijenu
7.      prašci, kreme, tablete, posude za čišćenje i održavanje zubnih proteza

GRUPA B.        Proizvodi koji ostaju dulje vrijeme u dodiru s kožom

Red.br. Naziv
 1.     kreme za lice i tijelo
 2.     mlijeka, losioni, balzami, ulja, gelovi i maske za njegu kože
 3.     tonici za lice i tijelo
 4.     aromatične vode za njegu lica i tijela
 5.     zaštine kreme za ruke
 6.     zaštitne kreme za noge
 7.     sredstva za zaštitu kože od štetnih djelovanja (UV zračenje i ostalo)
 8.     proizvodi za izbjeljivanje i tamnjenje kože
 9.     puderi za lice i tijelo
10.     specifični proizvodi za bojenje i uljepšavanje lica
11.     dezodoransi i antiperspiransi
12.     proizvodi za parfimiranje tijela

GRUPA C. Proizvodi koji se nakon kratkog vremena odstranjuju s kože ili se upotrebljavaju
           za uljepšavanje i bojenje kose ili noktiju

Red. br.   Naziv
 1.     losioni, ulja, vode, gelovi i kreme za kosu
 2.     regeneratori za kosu
 3.     proizvodi za bojenje, izbjeljivanje i uljepšavanje kose
 4.     šamponi za kosu sa zaštitom od štetnog djelovanja
 5.     specifični proizvodi za pranje i njegu kose
 6.     soli za njegu nogu
 7.     aparati za depilaciju
 8.     proizvodi za depiliranje i brijanje
 9.     proizvodi za pranje i čišćenje lica i tijela
10.     proizvodi za njegu, zaštitu i uljepšavanje noktiju
11.     lakovi za kosu za zaštitom od štetnih djelovanja

GRUPA D.        Proizvodi za osobnu higijenu, njegu i zaštitu novorođenčadi i djece

Red.br. Naziv
1.      dječja kozmetika (puderi, ulja, kreme, masti, šamponi, sapuni, kupke, losioni)
2.      dječji toaletni pribor (primjerice bebi štapići za uha, aspirator za nos i dr.)

TABLICA II.          DRUGA SREDSTVA ZA ZAŠTITU ZDRAVLJA

GRUPA A.        Novorođenačka oprema

Red.br. Naziv
1.      pelene za novorođenčad
2.      pribor za pelene
3.      dječje plastične gaćice
4.      bočice za hranjenje, dječje dudice i druga oprema za hranjenje
5.      termos boce za novorođenčad
6.      dentalna pomagala za novorođenčad
7.      sisaljke za izvlačenje mlijeka
8.      posude za pomoć pri kupanju novorođenčadi
9.      vage za novorođenčad

GRUPA D.        Proizvodi koji se koriste za zaštitu zdravlja kod ljudi, a
                  nisu deklarirani kao medicinski proizvodi
Red.br. Naziv
 1.     sve vrste baktericidnih uložaka za stopala
 2.     pamučne rukavice, pamučno odijelo za ublažavanje simptoma psorijaze i neurodermitisa, pamučni pribor za ostale medicinske indikacije uključujući i pribor od netkanog tekstila
 3.     anatomske četkice za zube, četkice za proteze
 4.     električna četkica i tuš za zube i zubno meso
 5.     higijenski ulošci i tamponi
 6.     prezervativi i dijafragme
 7.     papirnati i osvježavajući rupčići
 8.     osvježivači prostorija
 9.     posude za čuvanje leća i lijekova za dnevnu terapiju
10.     masažeri
11.     insekticidi za vanjsku primjenu
12.     sredstva za zaštitu od uboda insekata koja nisu deklarirana kao lijek ili medicinski proizvod
13.     pomagala i aparati za zaštitu od uboda insekata koja nisu deklarirana kao lijek ili medicinski proizvod
14.     dezinficijensi površina i prostora za primjenu izvan zdravstvenih ustanova
15.     specifični stakleni, plastični i gumeni proizvodi koji su u funkciji zaštite zdravlja a nisu deklarirani kao medicinski proizvodi

GRUPA E.        Namirnice i drugi proizvodi za održavanje zdravlja

Red.br. Naziv
1.      želatina, natrij-hidrogenkarbonat, natrij-benzoat (konzervans), vrelko i sirište, vinobran, te ostali slični proizvodi
2.      proizvodi s medom koji nisu deklarirani kao dijetetske namirnice
3.      dodaci hrani za rekonvalescente, starije osobe i športaše koji nisu deklarirani kao dijetetske namirnice
4.      bomboni i žvakaće gume za zaštitu usne šupljine i grla
5.      bomboni (komprimati) protiv kašlja, bomboni (komprimati) s dodatkom vitamina koji nisu deklarirani kao dijetetska namirnica

GRUPA F.        Ostalo

Red.br. Naziv
1.      ormarić za prvu pomoć
2.      stakleni i metalni laboratorijski pribor
3.      dioptrijske naočale
4.      liječničke torbe

```

Ostalo, NN 5/2000-61